[{"text_idx": "#000003", "text": "Selleks et ko\u0303ik oleks aus, u\u0308tleme nii, et u\u0308ks pole parem kui teine, kui mo\u0303istetakse, et nendel ma\u0308rkidel on eri eesma\u0308rk."}, {"text_idx": "#000009", "text": "Pa\u0308rast vormist tulemist hakatakse ma\u0308rke nii meil kui Hiinas emailima. Meie kasutame juveeliemaili, mis on olemuselt klaas. Alguses on see peenikese pulbri kujul ja siis segatakse selle sisse destilleeritud vett. Segu kantakse ettevaatlikult pisikese, alla millimeetrise laiusega labida abil ma\u0308rgi pesadesse. Seda tehakse mitu korda, kuni ma\u0308rgi peale tekib ku\u0308hm."}, {"text_idx": "#000011", "text": "Hiinas kasutatakse kahte tu\u0308u\u0308pi emaili. Esiteks nn pehmet emaili, mis on po\u0303himo\u0303tteliselt autova\u0308rv ja mis kantakse lihtsalt su\u0308stlaga ma\u0308rgi pesadesse. Ahjust tulles selliseid ma\u0308rke ei lihvita. Ma\u0308rki so\u0303rmega puudutades on tunda, et pesade metallservad on ko\u0303rgemad ja va\u0308rv on n-o\u0308 lohus."}, {"text_idx": "#000012", "text": "Teine Hiinas kasutatav emailitehnoloogia on meie emaili imitatsioon, kus klaasi asemel kasutatakse plastmassi. Vo\u0303ite arvata, et selliste ma\u0308rkide va\u0308rv ei pu\u0308si just va\u0308ga kaua oma algses toonis."}, {"text_idx": "#000014", "text": "Meie ma\u0308rkide va\u0308a\u0308rtus ja\u0308a\u0308b ajas samaks vo\u0303i kasvab"}, {"text_idx": "#000015", "text": "Tehnoloogia, mida meie kasutame, on aastatuhandeid vana. Peen ja ajamahukas to\u0308o\u0308 ta\u0308hendab aga seda, et kui te vo\u0303taksite meie ma\u0308rgi ka\u0308tte saja aasta pa\u0308rast, na\u0308eks see ta\u0308pselt samasugune va\u0308lja nagu ta\u0308na. Jah, ka ma\u0308rgi va\u0308a\u0308rtus on saja aasta pa\u0308rast sama vo\u0303i ko\u0303rgem."}, {"text_idx": "#000016", "text": "Hiina rinnama\u0308rkidel on kulla all peidus nikkel"}, {"text_idx": "#000017", "text": "Kullast vo\u0303i kullatud ma\u0308rgid on meil valmistatud ta\u0308pselt sellest, millest oleme lubanud. Kui ma\u0308rk on kullast, siis see nii ka on, ning kui tegemist on u\u0308le kullatud rinnama\u0308rgiga, siis on see kaetud umbes u\u0308he kuni kahe mikroni paksuse kulla kihiga."}, {"text_idx": "#000018", "text": "Hiinas on kulla all peidus nikkel, kuna see vo\u0303imaldab ha\u0308sti va\u0308hese kullaga hakkama saada ning kulla kiht on va\u0308ga o\u0303huke. Kahjuks vo\u0303ib sellisel juhul kuld va\u0308ga kiiresti a\u0308ra kuluda ja nikkel hakkab alt va\u0308lja paistma. Meie ma\u0308rkide puhul ja\u0308a\u0308b kuld kuldseks."}, {"text_idx": "#000020", "text": "Lo\u0303puks lihvivad ja poleerivad meie meistrimehed ma\u0308rkide servad a\u0308ra, et tulemus ja\u0308a\u0308ks kenasti sile ja la\u0308ikiv. Hiinas tuleb ma\u0308rk liinilt ja viimistlemisega seal vaeva ei na\u0308hta. See ei ta\u0308henda, et nende ma\u0308rkide servad oleksid pa\u0308ris sakilised, aga need pole ka u\u0308htlased ja siledad."}, {"text_idx": "#000022", "text": "Ma\u0308rgid kinnitatakse riide ku\u0308lge no\u0303ela ja truki abil, mis meie ma\u0308rkidel on va\u0308ga kvaliteetsed. Hiinlased kasutavad odavamaid trukke, mis ei pu\u0308si sama ha\u0308sti kinni kui meie omad, nii et ma\u0308rk vo\u0303ib lahti tulla ja a\u0308ra kaduda. Paarieurose ma\u0308rgi puhul ei ole see muidugi suur kaotus, aga va\u0308a\u0308rika ja kalli ma\u0308rgi puhul ku\u0308ll."}, {"text_idx": "#000025", "text": "Igal asjal on oma eesma\u0308rk ja kui te soovite tellida ma\u0308rgid mo\u0303neks promou\u0308rituseks vo\u0303i messiks, kus on vaja suurt hulka odavaid ma\u0308rke, siis on Hiina ma\u0308rgid va\u0308ga hea valik. Samuti sobivad Hiina ma\u0308rgid na\u0308iteks heategevusprojektide puhul, kus ma\u0308rkide mu\u0308u\u0308gist saadav mo\u0303neeurone tulu la\u0308heb annetusteks."}, {"text_idx": "#000026", "text": "Meie tellime Hiinast ma\u0308rke siis, kui kogus on suur ja nende eesma\u0308rk ei ole kellegi tunnustamine. Viimasel juhul valmistame ise kvaliteetse ja kauni va\u0308a\u0308riseseme, mida kingi saaja saab kanda kui ehet."}, {"text_idx": "#000027", "text": "Kui to\u0308o\u0308taja saaks tunnustuseks ma\u0308rgi, mis na\u0308eb va\u0308lja nagu plastikutu\u0308kk, tunneks ta end solvatuna ja ma\u0308rk toimiks vastupidiselt soovitud eesma\u0308rgile. U\u0308hes Eesti ettevo\u0303ttes just nii juhtuski, et agentuuri kaudu tellitud Hiina staaz\u030cima\u0308rgid leidsid piduliku su\u0308ndmuse lo\u0303pus koha pru\u0308gikastis. Sellist asja ei taha muidugi u\u0308kski ettevo\u0303te."}, {"text_idx": "#000028", "text": "Kui tellite meie ka\u0308est to\u0308o\u0308tajate vo\u0303i koosto\u0308o\u0308partnerite tunnustamiseks va\u0308a\u0308rika kingituse, siis sellise me ka teeme."}, {"text_idx": "#000030", "text": "Mitmed Eesti reklaamtoodete agentuurid on palunud meil Hiinast ma\u0308rgid tellida, kuna me teame, kuidas ja kelle ka\u0308est seda teha, et tulemus oleks parim."}, {"text_idx": "#000035", "text": "Milliseid ma\u0308rke teil vaja la\u0308heb?"}, {"text_idx": "#000036", "text": "Vaadake meie tehtud ma\u0308rke siit."}]